สังคมข่าวหุ้น
ดัชนีหุ้นไทยปิดตลาด 1,827.35 จุด ลดลง 6.25 จุด มูลค่าซื้อขาย 57,321 ล้านบาท แกว่งตัวแบบ Sideway Down หลัง Bond Yield ดีดตัวขึ้นเร็วส่งผลให้ตลาดกังวลสถานการณ์เงินทุนเคลื่อนย้ายจึงเทขายทำกำไรออกมา ส่วนแนวโน้มสัปดาห์นี้ดัชนีหุ้นไทยมีแนวรับ 1,810-1,795 จุด แนวต้าน 1,840-1,855 จุด ปัจจัยสำคัญที่ต้องติดตามคือตัวเลขประกาศผลประกอบการปี 2560 ขณะที่ปัจจัยภายนอกต้องดูแรงสะท้อนเชิงลบจากดัชนีดาวโจนส์ที่ปรับลงแรงกว่า 600 จุดด้วยเช่นกัน...
5 ก.พ. 2561

เล็กเซียวหงส์
*…ดัชนีหุ้นไทยปิดตลาด 1,827.35 จุด ลดลง 6.25 จุด มูลค่าซื้อขาย 57,321 ล้านบาท แกว่งตัวแบบ Sideway Down หลัง Bond Yield ดีดตัวขึ้นเร็วส่งผลให้ตลาดกังวลสถานการณ์เงินทุนเคลื่อนย้ายจึงเทขายทำกำไรออกมา ส่วนแนวโน้มสัปดาห์นี้ดัชนีหุ้นไทยมีแนวรับ 1,810-1,795 จุด แนวต้าน 1,840-1,855 จุด ปัจจัยสำคัญที่ต้องติดตามคือตัวเลขประกาศผลประกอบการปี 2560 ขณะที่ปัจจัยภายนอกต้องดูแรงสะท้อนเชิงลบจากดัชนีดาวโจนส์ที่ปรับลงแรงกว่า 600 จุดด้วยเช่นกัน…
PTT ราคาทำสถิติสูงสุดนับตั้งแต่เข้าตลาดเลยทีเดียว หลัง “โกลด์แมน แซคส์” ปรับเพิ่มตัวเลขคาดการณ์ราคาน้ำมันดิบเบรนท์สู่ระดับ 75 ดอลลาร์ต่อบาร์เรล ในช่วง 3 เดือนข้างหน้า จากเดิมที่คาดการณ์ไว้ 62 ดอลลาร์สหรัฐก่อนหน้านี้ จึงกลายเป็นเซนทิเม้นต์เชิงบวกต่อหุ้น PTT-PTTEP-PTTGC มากขึ้น โดยเฉพาะ PTT ที่ได้ประโยชน์ต่อเนื่องจาก PTTEP ทำให้ราคาเป้าหมายใหม่เพิ่มเป็น 530 บาท …
*…WHA ราคาขยับขึ้นแรงตามการเก็งกำไรกรณีการเร่งดัน พ.ร.บ.เขตพัฒนาพิเศษภาคตะวันออก ผ่านสภานิติบัญญัติแห่งชาติ (สนช.) ภายในเดือนกุมภาพันธ์นี้ หลังอนุมัติเขตส่งเสริมนิคมอุตสาหกรรมเพิ่มเติมอีก 19 แห่ง พื้นที่ 26,200 ไร่ รองรับการลงทุนอีก 1.1 ล้านล้านบาท ช่วง 10 ปีข้างหน้า นั่นทำให้ WHA รับผลดีจากข่าวนี้มากสุด เพราะพื้นที่ทั้งหมดของ WHA จะถูกยกระดับเป็นพื้นที่ที่ได้รับการสนับสนุนทันที..แต่ราคาหุ้น WHA ดูหวือหวาน่าพึงระวังแรงขายไว้บ้าง ถ้าไม่อยากต้องเสี่ยงเกินไป…
*…STEC หนึ่งในผู้รับรายใหญ่ที่ราคาไม่ค่อยหวือหวามากนัก แต่แอบส่องดูงานในมือกว่า 100,000 ล้านบาท ทำให้รายได้ช่วง 3-4 ปีข้างหน้ามีแนวโน้มการเติบโตย่างชัดเจน..แต่ความเสี่ยงอยู่ที่ราคาเหล็กที่ปรับตัวขึ้น อาจเป็นแรงกดดันต่อกำไร STEC อยู่บ้าง ทว่าราคาพื้นฐาน STEC อยู่ที่ 30 บาท พอจะซื้อเก็บ-ซื้อสะสมได้เลย…
*…PYLON-SEAFCO สองหุ้นรับเหมาก่อสร้างฐานราก..น่าทยอยสะสม ขานรับรัฐบาลที่กำลังเอาหน้าประชาชน (ก่อนเลือกตั้ง) ด้วยการเทกระจาดงบ 600,000 ล้านบาท เพื่อเร่งเดินหน้าโครงการก่อสร้างรถไฟทางคู่ เฟส 2 และโครงการลงทุนรถไฟความเร็วสูงเชื่อม 3 สนามบิน โดยมีกำหนดเสนอครม.พิจารณา มี.ค.นี้..นี่แหละอัพไซด์ของ PYLON และ SEAFCO อย่างมีนัยสำคัญทีเดียว…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดย วิษณุ โชลิตกุล…..หากไม่จุใจอัพเดทตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.15 น. ตามด้วย Mid-Day Report โดย บูรพา สงวนวงศ์ เวลา 12.25 น.
*…และอย่าลืมติดตาม Post Market Report โดย สุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com พร้อมกับการกลับมาของรายการ “ข่าวหุ้นเจาะตลาด ออนเรดิโอ” ผ่านทางสถานีข่าวจริงสปริงเรดิโอ FM 102 MHz โดย บูรพา สงวนวงศ์, สุภชัย ปกป้อง และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น…